**Natjecanje–izložba učenika osnovnih i srednjih škola iz područja vizualnih umjetnosti i dizajna ‒ LIK**

**Organizatori**

Ministarstvo znanosti i obrazovanja

Agencija za odgoj i obrazovanje

**Sjedište i adresa državnoga povjerenstva**

Agencija za odgoj i obrazovanje

Podružnica Rijeka, Trpimirova 6, 51 000 Rijeka

**Tajnik državnoga povjerenstva**

Zvjezdana Prohaska, prof., viša savjetnica

Agencija za odgoj i obrazovanje, Podružnica Rijeka, Trpimirova 6, 51000 Rijeka

e-mail: [zvjezdana.prohaska@azoo.hr](mailto:zvjezdana.prohaska@azoo.hr)

telefon: 051/317-693; telefaks: 051/335-182

**Škola domaćin**

Osnovna škola Svete Ane u Osijeku

Ulica Svete Ane 2

31 000 Osijek

**Vremenik i razine**

Školska Natjecanja–izložbe: 21. veljače 2020. (petak)

Županijska / međužupanijska Natjecanja–izložbe: 24. ožujka 2020. (utorak)

– *dostavljanje radova do 13. ožujka 2020.*

Državno Natjecanje–izložba: **28. – 30. travnja 2020.** (utorak, srijeda i četvrtak)

– *dostavljanje radova (svi) do 31. ožujka 2020.*

*Napomena*: Učenici od 1. do 4. razreda srednjih škola likovnih i primijenjenih umjetnosti i dizajna imaju samo školsku i državnu razinu, u skladu s Uputama za provedbu natjecanja i smotri učenica i učenika osnovnih i srednjih škola Republike Hrvatske u 2020. godini, točka 6., Posebnim uputama za natjecanja i smotre u umjetničkom, zdravstvenom i ekološkom području te u posebnim programima, točka 6.3.

**Tema–poticaj natjecanja**: Umjetnost i čovjek

**Kategorije**

1. Učenici od 5. do 8. razreda osnovnih škola / **LIKOVNA KULTURA**

**A** – Natjecanje–izložba likovnih uradaka: Tema (5. – 8. razreda OŠ)

**B** – Natjecanje–izložba likovnih uradaka: Radionica (5. – 8. razreda OŠ)

1. Učenici od 1. do 4. razreda srednjih škola / **LIKOVNA UMJETNOST**

(nastavni predmeti: Likovna umjetnost, Povijest likovne umjetnosti i Teorija oblikovanja)

**A** – Natjecanje–izložba na temu-poticaj: Samostalni istraživački radovi (1. – 4. razreda SŠ)

**B –** Natjecanje: Pisanje eseja na zadanu temu (1. – 4. razreda SŠ)

1. Učenici od 1. do 4. razreda srednjih škola likovnih i primijenjenih umjetnosti i dizajna i škola u kojima se provode umjetnički programi Likovne umjetnosti i dizajn

**A –** Natjecanje–izložbalikovnih uradaka: Tema (1. – 4. razreda SŠ)

**B –** Natjecanje–izložbalikovnih uradaka: Likovna radionica (1. – 4. razreda SŠ)

**Školsko natjecanje**

Sudjelovanje na Natjecanju-izložbi LIK na svim razinama proizlazi iz redovitoga školskog programa i izvannastavnog rada koji se provodi tijekom školske godine i sastavni je dio godišnjega plana i programa rada škole. Zadaci su primjereni razvojnoj dobi učenika/ca te usklađeni s važećim nastavnim planom i programom kao i predmetnim kurikulumom.

Zadatke za školsko natjecanje (kategorije 1A, 2A i 3A) priprema Državno povjerenstvo.

*Školska povjerenstva* imenuje ravnatelj škole. Školska prosudbena povjerenstva imaju tri člana (npr. učitelj likovne kulture/ učitelj razredne nastave/nastavnik likovne umjetnosti/nastavnik struke likovnih umjetnosti, likovni umjetnik, povjesničar likovne umjetnosti…).

**Školsko povjerenstvo sastavlja listu konačnog poretka. Kriteriji vrednovanja primjenjuju se iz dokumenta Zadaci (za pojedine kategorije).** Ljestvice konačnog poretka treba javno objaviti na izložbi u školi.

Osnovne škole – likovna kultura u kategoriji 1**A** mogu dostaviti **sa školske na županijsku razinu maksimalno do 4 likovna rada**.

Srednje škole – Likovna umjetnost, Povijest likovne umjetnosti i Teorija oblikovanja, u kategoriji **2A** mogu dostaviti **sa školske na županijsku/međužupanijsku razinu maksimalno do 4 rada**.

U kategoriji **3A** mogu se natjecati učenici srednjih škola likovnih i primijenjenih umjetnosti i dizajna i škola koje obrazuju učenike po programima likovnih i primijenjenih umjetnosti i dizajna (verificiranim programima Ministarstva znanosti, obrazovanja i sporta/ Nastavni planovi i okvirni programi za srednje umjetničke škole likovne i primijenjene umjetnosti i dizajna, 2001). Svaki učenik na natjecanju može sudjelovati s jednim mentorom samo iz jednog nastavnog predmeta.

Sa školske na državnu razinu likovni radovi se šalju prema sljedećim uputama:

– škole do 100 učenika maksimalno do 3 likovna rada,

– škole 100-200 učenika maksimalno do 6 likovnih radova,

– škole 200-250 učenika maksimalno 10 do likovnih radova,

– škole s više od 250 učenika maksimalno 13 do likovnih radova.

**Napomena**

*Broj učenika iz prethodne upute odnosi se samo na broj učenika koji se školuje po navedenim programima likovnih umjetnosti.*

**Nakon održanog školskog natjecanja** školska povjerenstva elektronički prosljeđuju ispunjene .xls tablice domaćinu više razine (međužupanijskom ili županijskom povjerenstvu).

**Županijsko natjecanje**

*Županijska povjerenstva* i povjerenstvo Grada Zagreba imenuje upravno tijelo županije odnosno Grada Zagreba nadležno za poslove obrazovanja. Prosudbeno povjerenstvo ima tri člana (npr. učitelj likovne kulture/nastavnik likovne umjetnosti/ nastavnik struke likovnih umjetnosti, likovni umjetnik, povjesničar likovne umjetnosti…). Županijski uredi određuju mjesto i školu domaćina koja će organizirati i raditi odabir najboljih uradaka za Natjecanje–izložbu.

Na županijskoj se razini vrednuju likovni radovi učenika u kategorijama 1A i 2A.

Županijska razina ima isključivo selektivnu ulogu a likovni se radovi vrednuju **prema kriterijima vrednovanja iz dokumenta Zadaci (za pojedine kategorije).** **Županijsko povjerenstvo sastavlja listu konačnog poretka.** Ljestvice konačnog poretka treba javno objaviti na izložbi.

Izložbu likovnih radova je poželjno postaviti u muzeju ili galeriji te je popratiti jednostavnim katalogom. Priznanja za osvojeno 1., 2. i 3. mjesto dodjeljuje županijsko povjerenstvo.

Škola domaćin s članovima povjerenstva obavještava sredstva javnoga priopćavanja o natjecanju i izložbi koje organizira u svojoj sredini.

Županijsko povjerenstvo prihvatit će radove (**1A** i **2A** kategorija) pristigle zaključno s datumom 13. ožujka 2020. Ako radovi učenika ne pristignu u propisanom roku, županijsko ih povjerenstvo neće uzeti u obzir za vrednovanje. **Nakon održanoga županijskog natjecanja** povjerenstva elektronički prosljeđuju ispunjene tablice (odvojene za **1A** i **2A** kategorije) domaćinu više razine

Likovni se radovi šalju na državnu razinu školi domaćinu u **odvojenim paketima** za pojedine kategorije (odvojene za **1A** i **2A** kategorije, s naznakama kategorije na paketima). U svakom paketu treba biti žuta koverta s popisom likovnih radova, imenima učenika i podacima o radovima. Sa županijske na državnu razinu dostavljaju se **maksimalno** **3 rada (1A kategorija) i maksimalno** **3 rada (2A kategorija).** Radove treba poslati zaključno s datumom 31. ožujka 2020.

**Državno natjecanje**

*Državno povjerenstvo* ima predsjednika, tajnika i članove. Imenuje ih ravnatelj/ica Agencije za odgoj i obrazovanje uz prethodnu suglasnost Ministarstva znanosti i obrazovanja. Prosudbeno povjerenstvo (iz reda članova državnog povjerenstva) je podijeljeno prema kategorijama. Svaku pojedinu kategoriju koordinira jedan član povjerenstva. Radove u pojedinoj kategoriji prosuđuju tri člana. Članovi prosudbenih povjerenstava na državnoj razini ne mogu biti mentori učenicima koji se natječu.

Prosudbena povjerenstva odabiru **do 13 radova** **učenika** u kategorijama **1A**, **2A** i **3A** koji će biti zastupljeni na izložbi (maksimalno 39 likovnih radova). Na državnoj razini pozvani učenici će se natjecati u kategorijama **1B**, **2B** i **3B**.

Agencija za odgoj i obrazovanje brine za organizaciju i provedbu Natjecanja–izložbe na državnoj razini. **Državno povjerenstvo sastavlja listu konačnog poretka. Kriteriji vrednovanja primjenjuju se iz dokumenta Zadaci (za pojedine kategorije).** Ljestvice konačnih poredaka treba javno objaviti na izložbi.

Državno povjerenstvo prihvatit će radove sa županijske razine (**1A** i **2A** kategorija) i sa školske razine (**3A kategorija**) pristigle zaključno s datumom **31. ožujka 2020.** Ako radovi učenika ne pristignu u propisanom roku, državno ih povjerenstvo neće uzeti u obzir za vrednovanje.

Svi likovni radovi pristigli na državnu razinu iz dvadeset i jedne županije Republike Hrvatske ponovno se selektiraju i vrednuju. Najuspješniji se pozivaju na državnu razinu natjecanja (maksimalno 39 učenika).

Popis pozvanih učenika/ca na državnu razinu objavljuje se na mrežnoj stranici Agencije za odgoj i obrazovanje. To se ujedno smatra i javnim pozivom na državnu razinu natjecanja pa se učenici/e neće dodatno pozivati (pisanim pozivom) na adresu škole.

Učenici koji na natjecanju osvoje prva tri mjesta dobivaju priznanja. Ostali sudionici natjecanja (učenici zastupljeni na izložbi) dobivaju pohvalnice, a mentori, organizatori i članovi povjerenstva zahvalnice. Svim učenicima na državnoj razini će se bodovi zbrajati i sastaviti rang lista (kategorije1A+1B, 2A+2B i 3A+3B).

**Priznanja**

Učenici dobivaju priznanja na državnoj razini natjecanja-izložbe:

– 1**A + 1B** kategorije/prva tri mjesta (ukupno 5. – 8. razreda OŠ), najuspješnijim učenicima

– 2**A + 2B** kategorije/prva tri mjesta (ukupno 1. – 4. razreda SŠ), najuspješnijim učenicima

– 3**A + 3B** kategorije/prva tri mjesta (ukupno 1. – 4. razreda SŠ), najuspješnijim učenicima

Učenici će dobiti ukupno 9 priznanja na državnoj razini Natjecanja–izložbe LIK.

**Državno povjerenstvo obavlja sljedeće poslove:**

* provodi sve pripreme do vrednovanja i odabira likovnih radova učenika,
* određuje teme–poticaje za sve kategorije natjecanja,
* vrši selekciju likovnih radova za izložbu,
* provodi selekciju i vrednovanje likovnih radova prema kriterijima i kategorijama natjecanja: 1AB, 2AB i 3AB,
* dodjeljuje priznanja, pohvalnice i zahvalnice,
* priprema i postavlja izložbu u suradnji sa školom domaćina,
* priprema okrugli stol,
* priprema predavanje, terenski rad i radionice za učitelje i nastavnike u suradnji sa školom domaćina,
* provodi tehničke pripreme oko Natjecanja–izložbe (smještaj sudionika, pribor, podloge...).

**Napomene**

Sudjelovanje na Natjecanju–izložbi LIK na svim razinama treba biti usklađeno s *Uputama za provedbu natjecanja i smotri učenica i učenika osnovnih i srednjih škola Republike Hrvatske u 2020. godini*.

Uz navedena posebna pravila LIK-a i zadatke (za sve kategorije) obavezno treba slijediti ***Upute za provedbu natjecanja i smotri u 2020. godini*,** ***Obrasce za natjecanja i smotre AZOO-a u 2020. godini,*** objavljene na internetskoj stranici Agencije za odgoj i obrazovanje.

Učenički se radovi s državne razine ne vraćaju. Iznimno će se likovni radovi učenika škola likovnih i primijenjenih umjetnosti i dizajna vratiti učenicima/školama (preuzimanje će vršiti škole iz koje su radovi pristigli, na vlastiti trošak u dogovoru sa školom domaćina) po završetku školske godine 2019/2020.

Upute za sve kategorije bit će objavljene na internetskoj stranici AZOO-a u dokumentima Zadaci (1 A, B kategorija, 2 A, B kategorija i 3 A, B kategorija).

**ČLANOVI DRŽAVNOGA POVJERENSTVA NATJECANJA–IZLOŽBE UČENIKA OSNOVNIH I SREDNJIH ŠKOLA IZ PODRUČJA VIZUALNIH UMJETNOSTI I DIZAJNA ‒ LIK 2020.**

1. mr. sc. Josip Bosnić, IV. gimnazija ,,Marko Marulić“, Split
2. doc. art. Dubravko Mataković, Akademija za umjetnost i kulturu u Osijeku, Osijek
3. Sandra Marijanović, prof., Osnovna škola Frana Krste Frankopana, Osijek
4. Nevenka Mudri Mušanić, dipl. učitelj razredne nastave, Osnovna škola Svete Ane u Osijeku, Osijek
5. Blaga Petreski, prof., Agencija za odgoj i obrazovanje, Podružnica Split, Split
6. Zvjezdana Prohaska, prof., Agencija za odgoj i obrazovanje, Podružnica Rijeka, Rijeka, tajnica
7. Rocco Rabar, prof., Škola primijenjene umjetnosti i dizajna, Zagreb
8. Nataša Tram, prof., I. gimnazija Osijek, Osijek
9. doc. mr. art. Sonja Vuk, Akademija likovnih umjetnosti, Zagreb

**Napomena**

**Uporaba imenica (učenik, učitelj, nastavnik) u tekstu podrazumijeva osobe ženskog i muškog spola, dakle: učenice/ učenike, učiteljice/ učitelje, nastavnice/ nastavnike).**